### Beslutning

Paula Bruun, Eric Schmidt, Ester Lauritsen, Joakim Hermansen og Jakob Nilsson kunne tiltræde indstillingen i overensstemmelse med Magistratens anbefaling.

 Erik Johansen kunne ikke tiltræde indstillingen.

 Ørni Karlsen var forhindret i at deltage i udvalgets behandling af sagen.

Offentlig fremlæggelse af forslag til Lokalplan nr. 1041, Etageboligbebyggelse på [adresse], [adresse], samt Tillæg nr. 85 til Kommuneplan 2013.

### Resumé

Der er udarbejdet et forslag til Lokalplan nr. 1041, Etageboligbebyggelse på [adresse], [adresse]. Lokalplanen er ikke i overensstemmelse med Kommuneplan 2013, og der er derfor samtidig udarbejdet Tillæg nr. 85.

 Lokalplanen gælder for et område på [adresse] i den nordlige del af [adresse]. Området afgrænses mod øst af en åben karrébebyggelse bestående af en boligblok og en randbebyggelse ved [adresse] og [adresse], mod syd af [adresse], mod vest af randbebyggelse ved [adresse] og George Schou og mod nord af villabebyggelse.

 Lokalplanområdet, der er på ca. 5.070 m2, er ved planens udarbejdelse privat ejet og beliggende i byzone.

 Lokalplanen er udarbejdet efter ønske fra den private ejer, for at give mulighed for at nedrive den eksisterende ældre erhvervsbebyggelse og i stedet opføre ny bebyggelse i op til 6 etager primært til boligformål.

 Det samlede etageareal inden for lokalplanområdet må ikke overstige 9.600 m² etageareal foruden eventuel kælder, svarende til en bebyggelsesprocent på 190 for lokalplanområdet. Det forventes, at området kommer til at rumme ca. 130 boliger.

 På grunden findes en bevaringsværdig ældre villa kaldet "Villa Fairhill", som bevares.

 Lokalplanen fastlægger, at mindst 1.376 m² etageareal inden for lokalplanens område anvendes til almene familieboliger, svarende til 15 % af det samlede boligetageareal.

 Der har i perioden fra den 19. februar 2016 til 11. marts 2016 været en forudgående offentlig høring om ændring af kommuneplanens rammer for det område, som er omfattet af Lokalplan nr. 1041. Der er modtaget 39 bemærkninger i høringsperioden.

 Høringen har medført ændringer, således at der ikke etableres altaner mod villakvarteret i nord, samt at der etableres en mur, ligeledes mod nord.

### Indstilling

At 1)    forslag til Lokalplan nr. 1041, Etageboligbebyggelse på [adresse], [adresse] godkendes til offentlig fremlæggelse,

 At 2)    forslag til Tillæg nr. 85 til Kommuneplan 2013 godkendes til offentlig fremlæggelse, og

 At 3)    synspunkter og idéer fremkommet under den forudgående offentlige debat besvares som angivet i indstillingens afsnit 5.3.

### Sagens forløb

22-09-2016 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 26-09-2016 Magistraten
Fremsendes til [adresse] med bemærkning, at Magistraten i mødet den 26. september 2016 anbefaler, at byrådet tiltræder Magistratsafdelingen for Teknik og Miljøs indstilling af den 14. september 2016.

 Borgmester Kim Friis, Rådmand Marlene Mortensen og Elias Pedersen deltog ikke i sagens behandling.
 28-09-2016 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 28. september 2016.
 03-10-2016 Teknisk Udvalg
Sagens behandling udsat.
 24-10-2016 Teknisk Udvalg
Paula Bruun, Eric Schmidt, Ester Lauritsen, Joakim Hermansen og Jakob Nilsson kunne tiltræde indstillingen i overensstemmelse med Magistratens anbefaling.

 Erik Johansen kunne ikke tiltræde indstillingen.

 Ørni Karlsen var forhindret i at deltage i udvalgets behandling af sagen.